
Z A P I S N I K
15. sjednice Vijeća Mjesnog odbora Čulinec
Održane 04. srpnja 2022.

u sjedištu Mjesnog odbora, Ulica Badema 2a
s početkom u 16:00 sati

NAZOČNI ČLANOVI VIJEĆA:

Mario Kolar, Hrvoje Holler, Jadranka Petrović i Suzana Benc (Damir Škarić putem elektronske komunikacije).
Predsjedava Mario Kolar, predsjednik Vijeća.

Zapisnik vodi; Mario Kolar
Predsjednik konstatira da je fizički nazočno 4 od ukupno 5 članova Vijeća (Damir Škarić putem elektronske komunikacije), što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje dnevni red bez nadopune
D N E V N I   R E D
1. Godišnji izvještaj o izvršenju financijskog plana Mjesnog odbora Čulinec – donošenje zaključka

2. Utvrđivanje prijedloga prioriteta komunalne infrastrukture u MO Čulinec za Plan komunalnih aktivnosti gradske četvrti Donja Dubrava za 2023. g. – donošenje zaključka

3. Prijedlog odluke o izmjenama i dopuni Odluke o davanju u zakup i na drugo korištenje površina javne namjene – mišljenje, traži se – donošenje zaključka
4. Aktualna komunalna problematika,

5. Pitanja, prijedlozi i obavijesti.

Ad 1.Prijedlog Godišnjeg izvještaja o izvršenju financijskog plana Mjesnog odbora Čulinec“ 
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

· U raspravi sudjeluju: Mario Kolar, Hrvoje Holler, Jadranka Petrović, Suzana Benc, 
Vijeće sa tri (3) glasa ZA i jednim (1) SUZDRŽANIM glasom donosi
GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Čulinec za 2021.
(tekst Godišnjeg izvještaja prilaže se ovom zapisniku i njegov je sastavni dio)
Ad 2. Utvrđivanje prijedloga prioriteta gradnje komunalne infrastrukture u MO Čulinec za Plan komunalnih aktivnosti gradske četvrti Donja Dubrava za 2023. g.
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

· U raspravi sudjeluju: Mario Kolar, Hrvoje Holler, Jadranka Petrović, Suzana Benc, 
Vijeće jednoglasno donosi

Z A K LJ U Č A K

o utvrđivanje prijedloga prioriteta gradnje komunalne infrastrukture
na području  MO Čulinec za Plan komunalnih aktivnosti
Gradske četvrti Donja Dubrava za 2023. g.
Utvrđuje se prijedlog prioriteta gradnje komunalne infrastrukture na području Mjesnog odbora Čulinec za Plan komunalnih aktivnosti Gradske četvrti Donja Dubrava u 2023.
I. VODOOPSKRBA
a. Produžetak vodovodne mreže u ulici Palma, od kčbr 59 do 61 dužine cca 10m.
Traži se produžetak vodovodne mreže kako bi se osigurao priključak vodovodne mreže do kč 1506/2 ko Resnik, na kojoj čestici se nalazi izgrađena obiteljska kuća, a kojoj nije osiguran pristup gradskoj vodovodnoj mreži.
Prijedlog u prilogu

b. Izgradnja vodovodne mreže u ulici Zlatka Tašnera od kčbr 01 do 13 dužine cca 70 m.

Traži se produžetak vodovodne mreže kako bi se osigurao priključak vodovodne mreže u ulici koja ne posjeduje vodovodne priključke te su građani osigurali priključke na mrežu preko privatnih čestica trećih osoba do susjedne ulice. Potrebno je osigurati neposredne priključke.
II. ODVODNJA

a. Nema prijedloga.
III. SANACIJA JAVNOPROMENTIH POVRŠINA NAKON GRADNJE KOMUNALNE INFRASTRUKTURE

a. MO Čulinec zaključuje da u plan MKA ne namjerava planirati niti jednu ulicu za sanaciju u 2023. godini (isto kao što nije niti u 2022. godini) dok nadležne službe VIO i GPZ ne izvrše izmjene vodovodne i plinske infrastrukture. Naime, VGČ Donja Dubrava Odlukom o planu MKA za 2021. i 2022. godinu planirala je sanaciju 3 ulica (2021. ul Jela i 2023, ul Jela i Jablana). Kako su se u istim ulicama morale prethodno izvršiti redovne izmjene infrastrukture (VIO i GPZ) sredstva koja su planirana za sanaciju tih ulica su ostala neiskorištena čime je MO Čulinec ostao zakinut u 2021. godini za cca 570.000,00 kn a u 2022. godini će također ostati zakinut za ista sredstva, kako početak izmjene infrastrukture kako vodovodne mreže tako i plinske nije još niti počeo u ulicama Jela ili Jablana. Sukladno navedenome, MO Čulinec biti će zakinut za ukupno cca 1.400.000,00 kuna a koja sredstva će u konačnici ostati i  neiskorištena od strane VGČ Donja Dubrava.
Vijeće MO Čulinec inzistira na davanju prioriteta izgradnji parkova, igrališta i drugih prostora, sa posebnim naglaskom da sredstva od 1.400.000,00 kn bi bila dostatna za sve prijedloge koje je Vijeće MO Čulinec dostavilo a čime bi sa završetkom 2022. godine, MO Čulinec bio izgrađen sukladno strategiji MO Čulinec za 2021-2025 godine, a sanacija prometnica bi se mogla izvršavati po izvedbi izmjena infrastrukture. 

IV. JAVNOPROMETNE POVRŠINE I OBJEKTI
a. Spojna cesta na kč 1530 ko Resnik, Između ulice Palma kč 581/179 Resnik i ulice Josipa Rožića kč 1504/1 Resnik. VMO predlaže otkup parcele kč 1530 ko Resnik (dijelom Park Šuma) u privatnom vlasništvu u cilju izgradnje i legaliziranja postojeće spojne ceste koja se trenutno koristi kao javna cesta, no ista u biti predstavlja dio privatnog posjeda. Tražena spojna cesta i prostor za izgradnju iste predviđena je GUP-om Grada Zagreba.  Otkup se predlaže i radi osiguravanja šume od devastacije. Naime, navedena parcela osigurava kontrolu ulaza u šumu „Čulinečina“, zaštićenu Park šumu zbog smještaja iste na ulazu u šumu, te se istom česticom kontrolira prilaz cijeloj šumi. Otkupom parcele grad Zagreb će osigurati potrebit park od cca 4.000m2 šume (ukupno 4618m2 sa dijelom na kojem se treba izgraditi spojna cesta) te će se osigurati prilaz park šumi kroz parcelu u vlasništvu grada, a najvažnije osigurati zelenu zonu cijele šume koja se konstantno devastira nezakonitom sječom i dovozom otpada, a u biti ista šuma predstavlja zeleni pojas u odnosu Donje Dubrave na industrijski dio Žitnjaka i Resnika.
VGČ već donijelo pozitivnu odluku na prijedlog VMO Čulinec
b. Javne prometnice, regulacija prometa (organiziranje jednosmjernog prometa) i označavanje parkirnih mjesta u ulicama;
1. Krušaka-Omorika-Dunja (dužine 300m, cca 50 parkirnih mjesta)

2. Borova (dužine 3x48m, cca 24 parkirna mjesta)

3. Badema - Između ulice Bagrema, kč 581/191 ko Resnik (dužine 60m, cca 10 parkirnih mjesta)

Vezano na konstantna povećanja prometa u gradovima i povećanje broja osobnih vozila, parkiranje u gradovima postalo je jedan od zahtjeva o kojima se mora konstantno promišljati. Pregledom stanja svih prometnica u Čulincu, utvrđeno je da navedene ulice posjeduju osnovne uvjete kojima se može uz neznatne troškove osigurati cca 84 parkirna mjesta, što za Čulinec predstavlja osiguravanje dodatnih parkinga za 20% obiteljskih domaćinstava. Sukladno navedenom, VMO Čulinec daje prijedlog na daljnje razmatranje nadležnim službama.
· Snimka stanja i prijedlog ulica u kojima je moguće osigurati dodatna parkirna mjesta u prilogu.
VGČ već donijelo pozitivnu odluku na prijedlog VMO Čulinec
c. Izgradnja parkirališnog prostora
 na lokaciji Ulica Čulinec I, nasuprot kčbr 42, kč 4930/15 Resnik za 10 os. vozila. Spojna cesta Čulinec-Trnava otežala je uvjete parkiranja stanovnicima ulice "Čulinec I", te se daje prijedlog za izgradnjom parkirališta čime će se osigurati adekvatno parkiralište za građane. Prijedlog u prilogu.
d. Proširenje parkirališnog prostora – Ulica Badema, prostor ispred vrtića,  kč 580/96 ko Resnik. VGČ već donijelo pozitivnu odluku na prijedlog VMO Čulinec. Prijedlog u prilogu
e. Izgradnja parkirališta za cca 10 vozila - Ulica Badema, kč 580/96 ko Resnik. 
V. IGRALIŠTA I ZELENE POVRŠINE

a. Dječje igralište u ul. Borova – Dodatna dva seta (4 klupe sa 2 stola). 

Priloženo snimka stanja i potreba

b. Dječje igralište uz objekt MO Čulinec na adresi Badema 2a - Rekonstrukcija dječjeg igrališta, zamjena dotrajalih sprava i nadopuna sa novima.
c. Dječje igralište uz objekt MO Čulinec na adresi Badema 2a - 1 stol sa dvije klupe sa sjeverne strane objekta, desno od ulaza u objekt MO, postavljeno između dva drveta. 1 stol sa dvije klupe južno u odnosu na objekt MO, neposredno uz ogradu sa crkvom.
d. Košarkaško igralište na adresi Ulica Dunja / kč 601/44 i 601/57 sve ko Resnik, Istočno uz igralište NK Čulinec.
Izgradnja košarkaškog igrališta sa jednim košem dimenzija 12X13m sa anti- stresnom podlogom. Priloženo snimka stanja i potreba
e. Sportsko igralište - Izgradnja "warkout parka" u ul. Krušaka / kč 601/31 i 601/56 sve ko Resnik, zapadno uz igralište NK Čulinec

Priloženo snimka stanja i potreba
f. Sportsko igralište – Pump track, Ulica Čulinec I, kč 4930/1 ko Resnik u vlasništvu Javno dobro vode
te kč 638/2, 637/1, 634/1, 633/4, 630/1, 629/1 i 627/2, sve ko Resnik. Potrebna suglasnost sa Javno dobro Vode (4930/1 te uređenje ostalih čestica koje su otkupljene od fizičkih osoba no stanje nije uređeno u zemljišnim knjigama. 
Naime, Pump-track je neprekidna petlja ravnina i uzvisina po kojoj se može voziti i bez pedaliranja. Oblik pump-tracka omogućuje zabavnu, ali i sigurnu sportsku aktivnost, na površini koja može biti manja od košarkaškog terena. Asfaltni pump-trackovi pogodni su za sve veličine bicikala, skateboardova, koturaljki, skutera i slično. Na pumptracku se mogu voziti biciklisti svake životne dobi i tehničke spremnosti. Umjesto pedaliranjem ili odgurivanjem, korisnici se na pump-tracku pokreću mijenjanjem položaja svojih tijela gore - dolje. Ovaj inovativan princip kretanja čini pump-track atraktivnim i drugačijim od svih sličnih igrališta i sportskih terena. Pump-track je pogodan za sve dobne uzraste između 2 i 70 godina. Posebno impresionira djecu u dobi između 5 i 14 godina jer su postojeća igrališta i sportska infrastruktura uglavnom neadekvatne za njihove potrebe za mobilnošću. Pump-track omogućuje brzo stjecanje vještina kretanja kroz različite sportske opreme, nudeći gotovo neograničene mogućnosti napredovanja. Budući da su pump-track poligoni pogodni za tako širok krug korisnika i cijelu obitelj, oni nisu samo sportski objekt, već i postaju mjesto susreta lokalne zajednice.

U gradu Zagrebu ne postoji niti jedan Pump-track premda ih većina gradova Zagrebačke županije posjeduje te građani (djeca) grada Zagreba moraju putovati izvan Zagreba kako bi se zadovoljile sportske potrebe djece za ovom aktivnosti. 

Provedenim istraživanjem tržišta i cijene koštanja takvog parka utvrđena je cijena od 300.000,00 do 500.000,00kn u zavisnosti od veličine i zahtjevnosti izrade parka (najskuplji i najveći pump-track u RH koštao je 1.200.000,00 kn).

MO Čulinec posjeduje prostor koji je izgledan za izgradnju takvog parka te je vijeće MO već donijelo Zaključke kojim 

1. zadužuje Predsjednik VMO da utvrdi vlasništvo na k.č,  k.o. Resnik i to: 638/2, 637/1, 634/1, 633/4, 630/1, 629/1 i 627/2. 

2.
U svezi k.č,  k.o. Resnik, 4930/1, VMO Čulinec donosi odluku o sastavljanju pisma vlasniku zemljišta, Hrvatske vode, javno dobro vode sa zahtjevom za suglasnost djelomične služnosti njihova dobra.

3.
Priložena snimka prijedloga predstavlja nerazdvojni dio ove odluke.
g. Uklanjanje žbunja i korova sa zelene površine, te strojno poravnavanje parcele kč 581/64 ko Resnik, prostor neposredno uz ulicu Palma. MO Čulinec predlaže kroz naredno razdoblje parcelu kč 581/64, dio uz ulicu Palma, zajedno sa otkupom susjedne čestice u privatnom vlasništvu, kč1530 ko Resnik, objediniti u dio parka MO Čulinec i Donje Dubrave koji u biti i predstavlja dio Park šume „Čulinečina“.

¸

Priloženo snimka stanja i potreba

VI. JAVNA RASVJETA
a. Dječje igralište Borova, rasvjetno tijelo na parku

b. Rasvjeta javne prometnice ulice Filipa Ankovića Arara, postavljanje stupova javne rasvjete
VII. PROSTORI MJESNE SAMOUPRAVE Objekt MO Čulinec, Badema 2a
a. Zamjena prozora. Prozori su dotrajali te propuštaju vodu, te može doći do devastacije parketa koji je prošle godine zamijenjen. Ne mogu se zatvoriti prozori, te su NN osobe više puta ulazile u prostorije MO. Ulazna vrata zamijenjena te je potrebna samo zamjena prozora. Radi uštede, VMO Čulinec predlaže ugradnju prozora od kojih bi samo svaki drugi imao sistem za otvaranje, dok bi između bili sa fiksnom stijenom.

i. Snimke potreba u prilogu

b. 
Postavljanje video nadzora. Video nadzor VMO Čulinec predlaže zbog učestalih devastacija objekta, fasade sa spray-evima, a koje devastacije su dovele do višekratnih bojanja objekta te iznimno visokih troškova zanavljanja fasade.
c. 
Nabavka projektora/monitora (televizor min 70" ili adekvatni stropni projektor) za održavanje sastanaka-prezentacija u MO, udruga i drugih inicijativa, predlaže se.
d. Popravak ulaznih vrata ograde kruga MO Čulinec.

Snimke potreba u prilogu
VIII. DRUGI JAVNI OBJEKTI I POVRŠINE

IX. 
OSTALE AKCIJE
a. Otkup zemljišta kč 1530 ko Resnik, šume (4618m2) . Otkup parcele (dijelom Park Šuma) u privatnom vlasništvu u cilju legaliziranja postojeće spojne ceste. Spojna cesta predviđena GUP-om Grada Zagreba. Osim rješavanja spojne ceste, dodatna dobit je osiguravanje Park šume „Čulinečina“ od devastacije, kako kč 1530 ko Resnik u biti osigurava kontrolu cestovnog ulaza u cijelu šumu. Kao najveća dodatna dobit je 4.000m2 šume (ukupno 4618m2 sa javnom prometnicom) a čime se osigurava park u vlasništvu grada koji zajedno sa ostatkom ""Park Šume"" čini zelenu zonu i održivi razvoj grada u odnosu Donje Dubrave kao mjesta stanovanja na industrijski dio Žitnjaka i Resnika. Ova točka u skladu je sa prioritetima iz točke I.a, IV.a i V.f. 

- Priloženo snimka stanja i potreba.
Ad 3. Prijedlog odluke o izmjenama i dopuni Odluke o davanju u zakup i na drugo korištenje površina javne namjene 
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

· U raspravi sudjeluju: Mario Kolar, Hrvoje Holler, Jadranka Petrović i Suzana Benc

Vijeće jednoglasno donosi
Z A K LJ U Č A K

o davanju mišljenja o Nacrtu prijedloga odluke o izmjenama i dopuni odluke o davanju u zakup i na drugo korištenje površina javne namjene

1. Razmotren je Nacrt prijedloga Odluke o izmjenama i dopuni Odluke o davanju u zakupi na drugo korištenje površina javne namjene.

2. Vijeće Mjesnog odbora Čulinec nema primjedbi ni prijedloga na navedeni Nacrt prijedloga iz točke 1. ovoga Zaključka.

3. Ovaj zaključak dostavlja se Gradskoj četvrti Donja Dubrava na daljnje postupanje.

Ad 4. Aktualna komunalna problematika
Predsjednik usmeno obavještava nazočne o prijedlogu vijećnika, predmetu rasprave i odlučivanja.

· U raspravi sudjeluju: Mario Kolar, Hrvoje Holler, Jadranka Petrović i Suzana Benc, 

Vijeće jednoglasno donosi

a)

                                                        Z A K LJ U Č A K
o zamjeni, popravku i bojanju dotrajalih drvenih dijelova na dječjim spravama u parku pored objekta MO u Ulica badema 2a
1. Vijeće utvrđuje da su u dječjem parku pored objekta MO u Ulici badema 2a dotrajali drveni dijelovi na spravama.
2. Vijeće predlaže da se umjesto letvica na ogradi kućice tobogana postave ploče koje bi osigurale dugotrajniju upotrebu, ostali dotrajali drveni dijelovi na spravama zamijene i na sve sprave nanese boja kako bi im se produžio vijek trajanja.
3. Ovaj zaključak se dostavlja Gradskoj četvrti Donja Dubrava na daljnje postupanje.

b)

                                                        Z A K LJ U Č A K
o orezivanju krošnje drveta iznad objekta MO u ul Badema 2a
1. Vijeće je razmotrilo problem više suhih grana na krošnji drveta koje se naslanja na objekt MO Čulinec u  Ulici badema 2a. Kako krošnja drveća svojim granama ne bi oštetilo krovište objekta MO Čulinec, vijeće predlaže orezivanje grana koje predstavljaju opasnost za djecu koja se igraju u parku.
2. Ovaj zaključak se dostavlja Gradskoj četvrti Donja Dubrava na daljnje postupanje.

      c)
                                                        Z A K LJ U Č A K
o zamjeni, popravku i bojanju dotrajalih drvenih dijelova na dječjim spravama u parku Ulici borova

1. Vijeće utvrđuje da su u dječjem parku u Ulici borova dotrajali drveni dijelovi na spravama.
2. Vijeće predlaže da se na drvenim dijelovima sprava obnove oštećeni dijelovi zatim obnovi boja kako bi im se produžio vijek trajanja.
3. Ovaj zaključak se dostavlja Gradskoj četvrti Donja Dubrava na daljnje postupanje.
· Traži se žurno uklanjanje električnog kabla koji visi sa objekta MO, isti je na dohvatu djece koja borave u parku.
Dovršeno u 18:00 sati.
KLASA:024-08/22-003/1358

URBROJ:251-13-11-4-22-2
U Zagrebu, 04.srpnja 2022. godine
Zapisnik sastavio: 

Mario Kolar






Vijeća Mjesnog odbora

        Mario Kolar                                                                    

